
Κοιν.  
ΜΜΕ-  


[bookmark: _GoBack]Άνθρακας ο… θησαυρός της Β΄ φάσης προσλήψεων στη Χίο

Μετά την πολυδιαφημισμένη Ά φάση προσλήψεων των αναπληρωτών που κατέληξε σε φιάσκο με χιλιάδες κενά ανά την Ελλάδα και δεκάδες στην Πρωτοβάθμια Χίο, ήρθε η Β´ φάση για να μας υπενθυμίσει το πόσο κοστολογούνται οι μορφωτικές ανάγκες των μαθητών μας! Την ώρα που έχουμε διανύσει ήδη τον πρώτο μήνα λειτουργίας των σχολείων, η Β΄ φάση προσλήψεων στη Χίο αποδεικνύεται άνθρακας ο… θησαυρός.
Στη ΔΙΠΕ Χίου πραγματοποιήθηκαν μόλις 16 προσλήψεις από τις 58 που ζητήθηκαν:
* 2 ΠΕ70 στην Α΄ Χίου και 1 ΠΕ70 στη Β΄ Χίου
* 8 ΠΕ70 στην Παράλληλη Στήριξη στην Α΄ Χίου και 1 ΠΕ70 στη Β΄ Χίου
* 2 ΠΕ60 στην Παράλληλη Στήριξη
* 1 ΕΒΠ
* 1 ΠΕ06 Αγγλικής μειωμένου ωραρίου
Κι όλα αυτά ενώ τα σχολεία έχουν ήδη ξεκινήσει να λειτουργούν εδώ και έναν μήνα.
Ολοήμερα τμήματα υπολειτουργούν, μαθητές με γνωματεύσεις που χρήζουν υποστήριξης βρίσκονται στον αέρα, ενώ τα κενά σε εκπαιδευτικούς ειδικοτήτων (Μουσικής,Αισθητικής Αγωγής,θεατρικής Αγωγής κοκ.) και Παράλληλης Στήριξης παραμένουν ακάλυπτα!
Και το αποκορύφωμα; Μία πρόσληψη εκπαιδευτικού Αγγλικής, μειωμένου ωραρίου μόλις 14 ωρών, καλείται να καλύψει 6 νηπιαγωγεία!
Η ίδια εικόνα και πανελλαδικά!
16.343 τα κενά των σχολείων μετά την Β φάση προσλήψεων!
Ενώ τα τμήματα Ζ.Ε.Π....αγνοούνται
Δεν είναι κάτι καινούριο! Η λογική της υποβάθμισης, υποστελέχωσης και υποχρηματοδότησης που βρίσκεται πίσω από όλα όσα ζούμε μέσα στα σχολεία μας, «χτυπάει» πλέον ακόμα πιο έντονα και τις ανάγκες των μαθητών/τριων!
Επιπλέον, αποτελεί πρόκληση, από την πλευρά της κυβέρνησης και του Υπουργείου Παιδείας, η αντιμετώπιση των εκπαιδευτικών ως δασκάλων-delivery. Έτσι, 875 συναδέλφισσες και συνάδελφοι(οι 240 στην Αττική) που πέρσι δούλεψαν στη Β’ φάση ως αναπληρωτές εκπαιδευτικοί σε Τ.Υ/ΖΕΠ,φέτος μένουν εκτός σχολικών μονάδων για τουλάχιστον έναν μήνα επιπλέον.
Φτάνει πια ο εμπαιγμός!
Από την άλλη πλευρά, την ώρα που κόβουν από την παιδεία , υπάρχουν άπλετα κονδύλια για την πολεμική οικονομία  (3,5δις για την … τρύπια ασπίδα του Αχιλλέα, 7δις για το ΝΑΤΟ μόνο το 2026) .Το δικαίωμα της μόρφωσης συνθλίβεται για τα κέρδη των λίγων που αυτή την στιγμή μπλέκουν την χώρα μας και τον λαό μας ακόμα βαθύτερα στο κουβάρι των πολέμων τους!
Οι μαθητές δεν είναι αριθμοί και τα σχολεία δεν μπορούν να λειτουργούν με «μπαλώματα».

Απαιτούμε άμεση κάλυψη όλων των κενών και στελέχωση των σχολείων με όλο το αναγκαίο προσωπικό. Πλήρη κάλυψη των ειδικοτήτων από τους αντίστοιχους εκπαιδευτικούς. Τώρα!
Κανένας αναπληρωτής απολυμένος!

